**NJOFTIM**

**“BLERJE TË HAPËSIRËS MEDIATIKE NË PORTALET ONLINE”**

Në zbatim të Vendimit të Këshillit të Ministrave Nr. 1195 datë 05.08.2008 (pika ç) “Për blerjen, zhvillimin, prodhimin e bashkëprodhimin e programeve a të reklamave për transmetim nga operatorët radiotelevizivë ose botim në median e shkruar dhe për kontratat, për kohë transmetimi, nga organet e administratës shtetërore”, Posta Shqiptare sh.a. Ju fton të paraqisni ofertën tuaj realizimin e blerjes së shërbimit të parashikuar në programin ekonomik 2025 me objekt: **“Blerje të hapësirës mediatike në portalet online”.**

**Fondi Limit: 8.000.000 (tetëmilion )lekë pa T.V.SH**

**Operatori duhet të plotësojë kriteret si më poshtë vijon;**

**Kriteret e përgjithshme për kualifikim:**

**Përcaktohen kriteret e kualifikimit si vijojnë:**

Për të provuar kapacitetin ligjor, Kandidati duhet të dorëzojë:

Ofertuesi deklaron se:

a) është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçёm nё rastin e një organizate jofitimprurëse, ka në fushën e veprimtarisë objektin qe garohet, dhe ka statusin aktiv;

b) nuk është në proces falimentimi (status aktiv);

c) nuk është dënuar për ndonjë vepër penale;

ç) personi (personat) që veprojnë si anëtar i organit administrativ, drejtori ose mbikëqyrësi, aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale;

d) nuk është dënuar me vendim gjyqësor të formës së prerë në lidhje me veprimtarinë profesionale;

dh) nuk ka pagesa pashlyera të taksave dhe kontributeve të sigurimeve shoqërore, ose ndodhet në një prej kushteve ;

e) ka paguar energjinë elektrike dhe plotëson kërkesat që burojnë nga legjislacioni në fuqi. Ky informacion kërkohet për Operatorët Ekonomikë, të cilët operojnë në territorin e Republikës së Shqipërisë.

f) nuk është në kushtet e konfliktit të interesit, sipas legjislacionit në fuqi

g) ushtron veprimtarinë në përputhje me legjislacionin përkatës mjedisor, social dhe të punës;

gj) ka paraqitur një Ofertë të pavarur, sipas kërkesave të legjislacionit në fuqi;

h) kryen aktivitetin në përputhje me kërkesat e legjislacionit në fuqi.

Nëse gjuha e përdorur në procedurë është gjuha shqipe, atëherë dokumentet e gjuhës së huaj duhet të shoqërohen nga një përkthim i noterizuar në shqip.

Në rast bashkimi të operatorëve ekonomikë, secili anëtar i grupit duhet të paraqesë dokumentacionin e siper permendur.

Nëse oferta paraqitet nga një bashkim Operatorësh Ekonomikë, do të paraqitet :

Marrëveshje bashkëpunimi ndërmjet Operatorëve Ekonomikë, ku caktohet përfaqësuesi, përqindja e pjesëmarrjes në bashkim, dhe elementët që merr përsipër të realizojë secili prej anëtarëve të bashkimit.

**2. Kriteret e Veçanta të Kualifikimit**

2.1 Operatori ekonomik duhet të dorëzojë:

*a. Formulari i Ofertës;*

*b. Sigurimi i ofertës, në masën* **2% e vlerës së përllogaritur të kontratës është 160.000.(njëqind e gjashtëdhjetë milion) lekë pa T.V.SH**

*c. Deklaratë mbi përmbushjen e specifikimeve teknike;*

*ç. Deklaratë mbi Konfliktin e Interesit;*

*e.Vërtetim që konfirmon shlyerjen e të gjitha detyrimeve të maturuara të energjisë elektrike të kontratave të energjisë që ka operatori ekonomik që është i regjistruar në Shqipëri.*

**2.2 Kushte specifike**

2.2.1 Operatori Ekonomik ofertues duhet të vërtetoje që ka realizuar Shërbime të ngjashme të kryera gjatë tre viteve të fundit, me vlerë jo më pak se **30%** e vlerës së përllogaritur të kontratës.

Autoriteti kontraktor si dëshmi për përvojën e mëparshme kërkon vërtetime të lëshuara nga një ent publik ose faturave tatimore të shitjes, ku shënohen datat, shumat dhe shërbimet e realizuara.

Në rastin e përvojës së mëparshme të realizuar me sektorin privat, si dëshmi pranohen vetëm fatura tatimore të shitjes, ku shënohen datat, shumat dhe shërbimet e realizuara

2.2.2 Operatori Ekonomik duhet të paraqesë vërtetim nga Drejtoria e Tatimeve që për periudhën Korrik - Shtator te 2025 ,të ketë të siguruar jo më pak se **2 (dy)** punonjës.

Kjo procedurë do të kryhet mbi bazën e VKM-së Nr.1195, datë 05/08/2008 “Për blerjen, zhvillimin, prodhimin dhe bashkëprodhimin e programeve a të reklamave për transmetim nga operatorët radioteleveizive ose botim në median e shkruar dhe për kontrata, për kohë transmetimi, nga organet e Administratës Shtetërore”.

* 1. **Kriteri i vlerësimit**

**Oferta me çmimin më të ulët do të shpallet fituese.**

**2.4 Afati i zbatimit të kontratës:**

**1.** Brenda 7 ditëve nga nënshkrimi kontratës, kontraktuesi do ti dorëzojë Poshta Shqiptare sh.a, një analizë të detajuar mbi Trafikun dhe Audiencën e portalave qe operojnë në territorin e Republikës së Shqipërisë.

Kjo analizë do të bazohet në të dhënat reale për vitin e fundit si dhe për periudhën Janar – Qershor 2025, duke përdorur burime të verifikueshme si Google Analytics, Semrush, Ahrefs, ose raporte të tjera të trafikut të mediave dixhitale në Shqipëri.

**2**. Zbatimi kontratës do të fillojë brenda **5(pesë)** diteve pas përzgjedhjes nga Posta Shqiptare të jo më pak së 10 mediave online ku do të realizohet fushata promocionale.

**3**. Kryerja e shërbimeve do të bëhet në përputhje me specifikimet teknike të dhëna në Dokumentat e Procedurës dhe të dakortësuara në media planin e miratuar.

**2.5 Afati përfundimtar për paraqitjen e ofertave** do të jetë data 23.10.2025 ora 10:00.

Ofertat do të jenë të mbyllura në zarf, të vulosura dhe të dorëzohen nga përfaqësuesit e shoqërive zyrtarisht pranë Postës Shqiptare sh.a. brenda afatit të përcaktuar.

Ofertat e dorëzuara mbas orës 10:00 të datës 23.10.2025 do të refuzohen.

**2.6** Ofertuesi duhet të dorëzojë ofertën e tij sipas Formularit të Ofertës, Deklaratë mbi përmbushjen e Specifikimeve Teknike, Deklaratë mbi konfliktin e interesit dhe Deklaratë mbi gjëndjen gjyqësore, mos dorëzimi i deklaratave të mësipërme përbën shkak për skualifikim.